Kobiōr: Groźny wypadek na DK1
Policyjōny z Pszczyny ôbsztalujōm ôkoliczności dzisiyjszego wypadku drōgowego, co sie trefiōł w nocy na DK-1 przi sjeździe do zōmeczku w Prōmnicach. Strzasły sie tam dwa auta: lastauto Daf i Renault Master. Skuli ciynżkigo poprzniyniŏ wozideł niy ôbyło sie bez zawołaniŏ pōmocy drōgowyj. Interwyniowały tyż pogotowie, fojerwera i policyjŏ. Kerowca piŏskarki żałowoł sie na bōl gowy, a kerowca mastera złōmoł nogã. Ôba chopi trefiyli pod ôpiekã medykōw.
Wypadek wyglōndoł barzo powŏżnie. Szczyńśliwie, życiu ôd szoferōw niy zagrŏżŏ niybezpieczyństwo. W chwili zdarzyniŏ ôba byli trzyźwi.
Ze stympnych ôbsztalowań policyjōnōw wynikŏ, iże kerowca piŏskarki jechoł jedynkōm w strōnã Pszczyny. W Kobiōrze, na wysokości Aleje Ksiōnżyncyj, uzdoł sie zawrōcić. Chcioł zaś jechać w rychtōnku Tychōw. Niystety, w tym rychtōnku jechoł tyż szofer renaulta. Ôba wozidła sie strzasły. Dinst pszczyńskij kōmyndy ôdebroł zgłoszynie ô 3.40. Czynności zwiōnzane z ôbsugōm zdarzyniŏ trwały do godziny 7:30.
Zdrzōdło: KKP Pszczyna
szl_Latn szl_Latn szl_Latn szl_Latn szl_Latn